b'\n_START_ARTICLE_\nKategorinen arvostelma\n_START_SECTION_\nKantin kategoriset arvostelmamuodot\n_START_PARAGRAPH_\nImmanuel Kant esitti teoksessaan Puhtaan j\xc3\xa4rjen kritiikki arvostelmamuotojen luettelon, joka kuvasi perinteisen logiikan t\xc3\xa4ydellisimm\xc3\xa4ss\xc3\xa4 muodossaan. Kantin j\xc3\xa4rjestelm\xc3\xa4n mukaisesti jokaisella arvostelmalla on nelj\xc3\xa4 momenttia, yksi kustakin kolmen momentin ryhm\xc3\xa4st\xc3\xa4:_NEWLINE_Kvantiteetti:_NEWLINE__NEWLINE_universaalinen (Jokainen S on P)_NEWLINE__NEWLINE_partikulaarinen (Joku S on P)_NEWLINE__NEWLINE_singulaarinen (Tietty S on P)_NEWLINE_Kvaliteetti:_NEWLINE__NEWLINE_affirmatiivinen (S on P)_NEWLINE__NEWLINE_negatiivinen (S ei ole P)_NEWLINE__NEWLINE_\xc3\xa4\xc3\xa4ret\xc3\xb6n (S on ei-P)_NEWLINE_Relaatio:_NEWLINE__NEWLINE_kategorinen (S on P)_NEWLINE__NEWLINE_hypoteettinen (Jos S, niin P)_NEWLINE__NEWLINE_disjunktiivinen (S tai P)_NEWLINE_Modaliteetti:_NEWLINE__NEWLINE_assertorinen (S on P)_NEWLINE__NEWLINE_apodiktinen (S on v\xc3\xa4ltt\xc3\xa4m\xc3\xa4tt\xc3\xa4 P)_NEWLINE__NEWLINE_problemaattinen (S voi olla P)_NEWLINE_Arvostelma voi siis olla esimerkiksi universaalinen, negatiivinen, kategorinen ja problemaattinen: "Jokainen S ei voi olla P".'